Rettens dom (Syvende Afdeling) af 2. april 2020 – Hansol Paper mod Kommissionen
(Sag T-383/17)
»Dumping – import af visse typer letvægtstermopapir med oprindelse i Sydkorea – endelig antidumpingtold – beregning af dumpingmargenen – beregning af skadesmargenen – konstatering af skade«
1.      Retslig procedure – stævning – formkrav – fastlæggelse af søgsmålets genstand – kort fremstilling af søgsmålsgrundene
[Statutten for Domstolen, art. 21, stk. 1, og art. 53, stk. 1; Rettens procesreglement, art. 76, litra d)]
(jf. præmis 35-39)
2.      Annullationssøgsmål – dom om annullation – rækkevidde – delvis annullation af en EU-retsakt – betingelse – elementer af den anfægtede retsakt, der kan annulleres, kan udskilles
(Art. 264 TEUF)
(jf. præmis 44-47)
3.      Fælles handelspolitik – beskyttelse mod dumping – dumpingmargen – sammenligning mellem den normale værdi og eksportprisen – metode, der i fuldt omfang afspejler den dumping, der finder sted
(Europa-Parlamentets og Rådets forordning 2016/1036, art. 2, stk. 11)
(jf. præmis 74, 75 og 83-87)
4.      Fælles handelspolitik – beskyttelse mod dumping – institutionernes skønsbeføjelser – domstolsprøvelse – grænser
(Europa-Parlamentets og Rådets forordning 2016/1036, art. 2, stk. 11)
(jf. præmis 77 og 78)
5.      Fælles handelspolitik – beskyttelse mod dumping – fastsættelse af antidumpingtold – antidumpingtolden må ikke overskride det beløb, der er nødvendigt for at opveje den skadevoldende virkning af dumpingimporten
(Europa-Parlamentets og Rådets forordning 2016/1036, art. 9, stk. 4)
(jf. præmis 101-105)
6.      Fælles handelspolitik – beskyttelse mod dumping – antidumpingprocedure – ret til god forvaltning – rækkevidde
(Den Europæiske Unions charter om grundlæggende rettigheder, art. 41; Europa-Parlamentets og Rådets forordning 2016/1036)
(jf. præmis 110-112)
7.      Fælles handelspolitik – beskyttelse mod dumping – antidumpingprocedure – ret til forsvar – ret til kontradiktion – rækkevidde
(Den Europæiske Unions charter om grundlæggende rettigheder, art. 41; Europa-Parlamentets og Rådets forordning 2016/1036)
(jf. præmis 113 og 114)
8.      Fælles handelspolitik – beskyttelse mod dumping – dumpingmargen – fastlæggelse af eksportprisen – anvendelse af en beregnet eksportpris – sammenligning mellem den normale værdi og eksportprisen – justeringer
(Europa-Parlamentets og Rådets forordning 2016/1036, art. 2, stk. 9 og 10)
(jf. præmis 126-137)
9.      Fælles handelspolitik – beskyttelse mod dumping – dumpingmargen – fastsættelse af normalværdien – afgørende faktor – prisen i normal handel – undtagelser fastsat i antidumpinggrundforordningen – udtømmende karakter
(Europa-Parlamentets og Rådets forordning 2016/1036, art. 2, stk. 1 og 3)
(jf. præmis 148-158)
10.    Fælles handelspolitik – beskyttelse mod dumping – antidumpingprocedure – ret til aktindsigt i procedurens ikke-fortrolige dokumenter – anvendelse af oplysninger indsamlet under en kontrolundersøgelse foretaget som led i en anden procedure – betingelser
(Europa-Parlamentets og Rådets forordning 2016/1036, art. 6, stk. 7)
(jf. præmis 192-195)
11.    Fælles handelspolitik – beskyttelse mod dumping – dumpingmargen – fastlæggelse af eksportprisen – anvendelse af en beregnet eksportpris – pris anvendt af forbundne virksomheder med hjemsted i Unionen ved videresalg til eksport – justeringer – kriterier
(Europa-Parlamentets og Rådets forordning 2016/1036, art. 2, stk. 9)
(jf. præmis 196-204)
12.    Fælles handelspolitik – beskyttelse mod dumping – tab – godtgørelse af årsagsforbindelse – institutionernes forpligtelser – beregning af prisunderbuddet på den pågældende import
(Europa-Parlamentets og Rådets forordning 2016/1036, art. 3, stk. 2 og 3)
(jf. præmis 208-212)
Angående
Søgsmål støttet på artikel 263 TEUF med påstand om annullation af Kommissionens gennemførelsesforordning (EU) 2017/763 af 2. maj 2017 om indførelse af en endelig antidumpingtold og endelig opkrævning af den midlertidige told på importen af visse typer letvægtstermopapir med oprindelse i Republikken Korea (EUT 2017, L 114, s. 3), for så vidt som den vedrører sagsøgeren.
Konklusion
1)
Dokumentet gengivet i bilag A.32 til stævningen fjernes fra sagsakterne.
2)
Kommissionens gennemførelsesforordning (EU) 2017/763 af 2. maj 2017 om indførelse af en endelig antidumpingtold og endelig opkrævning af den midlertidige told på importen af visse typer letvægtstermopapir med oprindelse i Republikken Korea annulleres, for så vidt som den vedrører Hansol Paper Co. Ltd.
3)
Europa-Kommissionen bærer sine egne omkostninger og betaler de af Hansol Paper Co. Ltd afholdte omkostninger.
4)
European Thermal Paper Association (ETPA) bærer sine egne omkostninger.